《老姊自镇海至》
明代·周瑛

小兜千里至，相见喜还悲。灯火怜今夕，仪容异昔时。

家贫供亿薄，行苦鬼神知。煮粥吾应会，焚须不敢辞。

作者简介：（1430—1518）福建莆田人，字梁石，号翠渠。成化五年进士。任广德知州，以有善政，赐敕旌异。弘治初历四川参政、右布政使。始与陈献章友，而不以献章主静之说为然，谓学当以居敬为主，敬则心存，然后可以穷理。有《书纂》、《翠渠类稿》。